**ПРОЕКТ НА ДОГОВОР**

1. **ОБЩИНА СИМЕОНОВГРАД**, със седалище и адрес на управление: пл.”Шейновски” № 3, гр.Симеоновград, ЕИК (код по Булстат) 000903729, с ДДС №BG000903729, представлявана от Кмета на Община Симеоновград –МИЛЕНА РАНГЕЛОВА, и Директора на Дирекция “ФСД”-Главен счетоводител - АНТОАНЕТА ТРИФОНОВА, наричана за краткост в договора „ВЪЗЛОЖИТЕЛ”, от една страна

и

2..............................................\_\_\_\_..................................................

*(Наименование на изпълнителя)*

с адрес: *[адрес на изпълнителя],* със седалище и адрес на управление: *[седалище и адрес на управление на изпълнителя] [попълва се приложимото според случая],* [ЕИК / код по Регистър БУЛСТАТ / регистрационен номер или друг идентификационен код *(ако изпълнителят е лице, установено в друга държава членка на ЕС или трета страна)* [...] [и ДДС номер [...]] *[попълва се приложимото според случая],* представляван/а/о от *[имена на лицето или лицата, представляващи изпълнителя],* в качеството на *[длъжност/и на лицето или лицата, представляващи изпълнителя],* [съгласно *[документ или акт, от който произтичат правомощията на лицето или лицата, представляващи изпълнителя - ако е приложимо]],наричан/а/о* за краткост ИЗПЪЛНИТЕЛ, от друга страна,(ВЪЗЛОЖИТЕЛЯТ и ИЗПЪЛНИТЕЛЯТ наричани заедно **„Страните"**, а всеки от тях поотделно **„Страна"**);

на основание на основание чл.112, ал.1 от Закона за обществените поръчки („ЗОП") и чл.69 от Правилника за прилагане на Закона за обществените поръчки (ППЗОП), чл. 18,

ал.1, т. 12 от ЗОП, Решение №.......................и Решение №................................наВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„БЛАГОУСТРОЯВАНЕ И РЕХАБИЛИТИРАНЕ НА ПЛОЩИ ЗА ОБЩЕСТВЕНО ПОЛЗВАНЕ И РЕМОНТ НА КМЕТСТВО“ ПО ОБОСОБЕНИ ПОЗИЦИИ: Обособена позиция № 1: „Основен ремонт на кметство в с. Свирково и благоустрояване на площада “;Обособена позиция № 2: „Благоустрояване на междублокови пространства и изграждане на детски площадки “**се сключи настоящият договор за обществена поръчка, с който страните постигнаха съгласие за следното:

**I. ПРЕДМЕТ НА ДОГОВОРА**

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение, обществена поръчка с предмет „БЛАГОУСТРОЯВАНЕ И РЕХАБИЛИТИРАНЕ НА ПЛОЩИ ЗА ОБЩЕСТВЕНО ПОЛЗВАНЕ И РЕМОНТ НА КМЕТСТВО“ за ОБОСОБЕНА ПОЗИЦИЯ:……………..(2) ИЗПЪЛНИТЕЛЯТ приема да изпълни поръчката по ал. 1 в съответствие с изискванията на действаща нормативна уредба, при спазване на техническите изисквания за изпълнение на поръчката, указанията на ВЪЗЛОЖИТЕЛЯ в процеса на изпълнение на поръчката, Техническата спецификация и Предложението за изпълнение на поръчката -приложения към договора и настоящия договор.

(3) Възникналите в процеса на изпълнение на договора в следствие на технологична необходимост непредвидени видове работи, необходими за изпълнение на поръчката, ще се считат за договорени за изпълнение между страните по договора, дори ако не са включени в офертата на ИЗПЪЛНИТЕЛЯ. Същите ще се изпълняват след предварителното одобрение/нареждане от страна на ВЪЗЛОЖИТЕЛЯ.

**II. ЦЕНА И НАЧИН НА ПЛАЩАНЕ**

Чл.2 (1)Стойността на договорената в чл.1 поръчка е ……………… /…………/. Стойността се образува в съответствие с предложените единични цени в приетото от ВЪЗЛОЖИТЕЛЯ ценово предложение на ИЗПЪЛНИТЕЛЯ, представляващо неразделна част от този договор и се определя след измерване, по изчислителен път, на база действително изпълнени и измерени количества и видове работи. Общата стойност на договора не може да надвишава прогнозната стойност на обществената поръчка без ДДС, посочена в обявлението.

(2) За възникналите в процеса на изпълнение на поръчката в следствие на техническа или технологична необходимост видове строително-монтажни работи, които не са включени в Ценовото предложение на ИЗПЪЛНИТЕЛЯ, единичните цени ще се определят по Сметни норми и единични показатели, посочени в Ценовото предложение. Предложените и приети от ВЪЗЛОЖИТЕЛЯ цени за изпълнение на поръчката са окончателни и не подлежат на актуализация за целия период на изпълнение на поръчката. При пропуски и несъответствия при образуването им, които биха довели до тяхното увеличаване, разликата се поема за сметка на ИЗПЪЛНИТЕЛЯ.

(3) Предложените и приети от ВЪЗЛОЖИТЕЛЯ единични цени на видовете СРР са окончателни и не подлежат на актуализация за целия период на изпълнение на поръчката. При пропуски и несъответствия при образуването им, които биха довели до тяхното увеличаване, разликата се поема за сметка на ИЗПЪЛНИТЕЛЯ.

(4) Всички подготвителни работи /вкл. почистване и подсушаване за изрязаните или фрезовани участъци и разстилане на бавноразпадаща се битумна емулсия преди полагане на асфалтови смеси/, междинни, довършителни и други строително-монтажни и демонтажни работи, операции, доставки, превози, ползване на техника, механизация, такси, проби, изпитвания и др., които не са изрично описани, но са необходими за цялостното изпълнение на поръчката, техническата спецификация, настоящия договор и действащите технически нормативни правила, са включени съответните единични цени и няма да се заплащат отделно и допълнително.

(5) Превозът на всички материали до строителния обект се включва в договорените единични цени и не се заплаща допълнително.

(6) Изпълнените СРР се разплащат по договорените единични цени, при отчитане и удостоверяване на място на действително изпълнените видове и количества работи и при наличие на достатъчни по обем доказателства за качеството на изпълнените СМР и на вложените материали.

(7) Изпълнението на поръчката се извършва до изчерпване на обявените финансови средства, с които разполага ВЪЗЛОЖИТЕЛЯТ, като окончателната стойност на договора по настоящата поръчка се определя на база протоколи за действително извършени работи, подписани от ИЗПЪЛНИТЕЛЯ и одобрени от ВЪЗЛОЖИТЕЛЯ и Ценовото предложение на ИЗПЪЛНИТЕЛЯ, като същата не може да надвиши прогнозната стойност на поръчката.

Чл. 3 (1) ВЪЗЛОЖИТЕЛЯТ заплаща цената по чл. 2, ал. 1, както следва:

Авансово плащане в размер на 20% (двадесет процента) от стойността на договора по съответната обособената позиция, платимо в срок до 10 (десет) работни дни след предоставяне от Изпълнителя на Възложителя на фактура и гаранция за обезпечаване на авансовото плащане в размер на 20 % (двадесет процента) от стойността на Договора с включен ДДС. Изпълнителят представя документ за внесена/и гаранция/и за обезпечаване на авансово предоставените средства.

Окончателно плащане за изпълнените и приети видове работи в размер до 80%, но не-повече от размера на цената по договора, въз основа на:

- Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3/31.07.2003 г.), приет без забележки и окончателна фактура в срок 30 (тридесет) дни, след представянето й в оригинал от страна на ИЗПЪЛНИТЕЛЯ.

(2) Изпълнението на поръчката се извършва до изчерпване на обявените финансови средства, с които разполага ВЪЗЛОЖИТЕЛЯТ. Към датата на отриване на процедурата не е осигурено финансиране на дейностите, предмет на поръчката. В тази връзка и в съответствие с чл. 114 от ЗОП изпълнението на настоящата обществена поръчка ще се счита за възложено под отлагателното условие при осигуряване на финансиране. В случай, че не бъде осигурено такова финансиране, сключеният между Възложителя и Изпълнителя договор може да не се изпълнява. В този случай всяка от страните може да прекрати договора едностранно без предизвестие след изтичане на три месеца от неговото сключване, като страните не си дължат обезщетение за вреди или пропуснати ползи една на друга.

(3) ВЪЗЛОЖИТЕЛЯТ извършва Плащанията по чл. 3, срещу издадена оригинална фактура от ИЗПЪЛНИТЕЛЯ и гаранция/обезпечение за авансово предоставените средства, с платежно нареждане по сметка на ИЗПЪЛНИТЕЛЯ, както следва:

Банка:...................................

ВIС:...............................

IВAN...................................

(4)3а обезпечаване на авансовото плащане ИЗПЪЛНИТЕЛЯТ след подписване на договора, представя гаранция/обезпечение за авансово предоставените средства в размер на 20 % (двадесет процента) от прогнозната стойност на поръчката, в една от следните форми:

1.1.Депозит на парична сума по банкова сметка на ВЪЗЛОЖИТЕЛЯ:

IBAN: …………………………; ВIС: …………………….

БАНКА: ………………………….

1.2. Банкова гаранция със срок на валидност - със срок на валидност най-малко

60 календарни дни след изтичане срока на изпълнение на СРР/СМР.

Гаранцията трябва да бъде безусловна, неотменима, с възможност да сеусвои изцяло или частично в зависимост от претендираното обезщетение приписмено искане на Възложителя.

1.3. Застраховка, която обезпечава изпълнението чрез покритие на отговорността на изпълнителя.

Гаранцията, която обезпечава авансово предоставените средства се освобождава до три дни след усвояване на аванса.

(4) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по предходната алинея в срок от 3 (три) дни, считано от момента на промяната. ВЪЗЛОЖИТЕЛЯТ се счита добросъвестен във всички случаи, в които е платил по посочената банкова сметка, когато не е получено писмено уведомление за промяната й или плащането е извършено преди датата на получаване на уведомлението за промяната.

(5) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

(6) За завършени и подлежащи на разплащане ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване и съответното протоколиране (включително одобряването на протокола от страна на ВЪЗЛОЖИТЕЛЯ) на действително извършени строителни работи.

(7) Сроковете за плащане се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформени документи.

Чл. 4 (1) Когато ИЗПЪЛНИТЕЛЯТ е посочил, че при изпълнението на поръчката ще ползва подизпълнител/и, и частта от поръчката, която се изпълнява от даден подизпълнител, може да бъде предадена самостоятелно на ВЪЗЛОЖИТЕЛЯ, същият заплаща възнаграждение за тази част на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

(3) Искането по ал. 2 трябва да съдържа най-малко следната информация: идентификационни данни за подизпълнителя, основание и сума на искането за разплащане, вида на изпълнените дейности като самостоятелна част от поръчката, съответстващия на тези дейности дял от поръчката, банкова сметка, по която да се извърши плащането.

(4) Искането по ал. 2 трябва да бъде придружено от документи, доказващи го по основание и размер, в т.ч. протокол, подписан от представители на подизпълнителя и на ВЪЗЛОЖИТЕЛЯ или ИЗПЪЛНИТЕЛЯ.

(5) Към искането по ал. 2 ИЗПЪЛНИТЕЛЯТ предоставя становище, от което да е видно, дали оспорва плащанията или част от тях като недължими.

(6) ВЪЗЛОЖИТЕЛЯТ има право да откаже плащане по ал. 1, когато искането за плащане е оспорено, до момента на отстраняване на причината за отказа.

**III. СРОК И МЯСТО НА ИЗПЪЛНЕНИЕ**

Чл. 5 (1) Срокът за изпълнение на поръчката(строителството) е ….. (……….) календарни дни. Срокът за изпълнение на дейностите по обособената позиция започва да тече от датата на получаване на възлагателно писмо за започване на изпълнението на договора по съответната обособена позиция и приключва с подписване на акт обр. 19 за примане на извършените СМР.

(2) При спиране на строителството поради обективни причини, вкл. лоши/неподходящи метеорологични условия, и др. за които ИЗПЪЛНИТЕЛЯТ няма вина, срокът за изпълнение се удължава съответно с периода на спиране от подписване на акт обр. 10 до подписване на акт обр. 11 от Наредба № 3 за съставяне на актове и протоколи по време на строителството.

(3) Задължение в рамките на срока на договора е участието на ИЗПЪЛНИТЕЛЯ при съставяне и подписване на актовете по Наредба № 3/31 юли 2003 г. за съставяне на актове и протоколи по време на строителството и въвеждане в експлоатация на съответния обект (в случай на необходимост).

(4) Срокът за изпълнение на договора е периодът от време, считан от началната дата на договора до изпълнението на всички задължения по него, включително гаранционните задължения.

(5) Мястото за изпълнение на поръчката е на територията на населените места в община Симеоновград.

**IV. ПРИЕМАНЕ НА РАБОТАТА**

Чл. 6 (1) ИЗПЪЛНИТЕЛЯТ е длъжен да завърши строителството и предаде строежа в срока по чл. 5, ал. 1 от настоящия договор. В процеса на изпълнение на строително-ремонтните работи, установяването на подлежащите на разплащане СРР се извършва периодично с подписване на Протокол за приемане на извършени СРР/СМР, подписан от ВЪЗЛОЖИТЕЛ и ИЗПЪЛНИТЕЛ. Протоколът за приемане на действително извършените СРР/СМР, се изготвя от ИЗПЪЛНИТЕЛЯ и се представя на ВЪЗЛОЖИТЕЛЯ на хартиен носител в 4 (четири) екземпляра. Към протокола се прилага и цялата техническа документация, установяваща количеството и качеството на извършените СРР/СМР.

(2) При завършване на СРР/СМР, ИЗПЪЛНИТЕЛЯТ отправя покана до ВЪЗЛОЖИТЕЛЯ да направи оглед и да приеме извършената работа;

(3) Приемането на работите се удостоверява с протокол за приемане на извършени строително-монтажни работи, одобрен от ВЪЗЛОЖИТЕЛЯ, предварително подписан от ИЗПЪЛНИТЕЛЯ. Подписването се извършва след пълна проверка на място и по документи.

(4) За удостоверяване изпълнението на завършени видове строителни и монтажни работи се съставят и всички изискуеми съгласно Наредба № 3 от 31.07.2003 г. за съставяне на актове и протоколи по време на строителството, актове и протоколи.

Чл. 7(1) Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТ има право да откаже нейното приемане и заплащане на съответна част от дължимото възнаграждение, докато ИЗПЪЛНИТЕЛЯТ не отстрани недостатъците или не извърши необходимите и уговорени работи.

(2) В случаите по предходната алинея, ВЪЗЛОЖИТЕЛЯТ разполага с едно от следните права по избор:

1. да определи подходящ срок, в който ИЗПЪЛНИТЕЛЯТ да поправи работата си за своя сметка;

2. да отстрани сам за сметка на ИЗПЪЛНИТЕЛЯ отклоненията от поръчката, респективно недостатъците на работата;

3. да намали възнаграждението съразмерно с намалената цена или годност на изработеното.

(3) Когато отклоненията от поръчката или недостатъците на работата са толкова съществени, че правят работата негодна, съобразно договореното, ВЪЗЛОЖИТЕЛЯТ има право да развали договора и упражни правото си да задържи гаранцията за изпълнение.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 8 ИЗПЪЛНИТЕЛЯТ има право:

(1) Да иска от ВЪЗЛОЖИТЕЛЯ необходимото съдействие за изпълнение на работата.

(2) Да иска от ВЪЗЛОЖИТЕЛЯ приемане на работата, в случай че е изпълнена точно.

(3) Да получи уговореното по-горе възнаграждение за изпълнената и приета работа.

(4) Да иска замяната на ръководния състав и/или на член на персонала за изпълнение на строителството с такъв с еквивалентна или по-висока квалификация и професионален опит, в следните случаи:

1. Смърт на лицето;

2. Трайна неработоспособност, пречеща на изпълнение на функциите по договора за обществена поръчка;

3. Прекратяване на правоотношенията между ИЗПЪЛНИТЕЛЯ и съответното лице;

4. При необходимост от замяна на експерта поради причини, които не зависят от ИЗПЪЛНИТЕЛЯ;

(5) При възникване на някое от обстоятелствата по предходната алинея, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини и прилага доказателства за настъпването им. ИЗПЪЛНИТЕЛЯТ предлага експерт, който да замени досегашния.

Чл. 9 ИЗПЪЛНИТЕЛЯТ е длъжен:

(1) да изпълни предвидените СМР добросъвестно и професионално, в съответствие с всички нормативно установени изисквания на строителните, техническите и технологичните правила и нормативи за съответните дейности, Техническата спецификация, Техническото предложение за изпълнение на поръчката и клаузите на тозидоговор.

(2) да осигурява и влага в строителството висококачествени материали и строителни продукти, съгласно Закона за техническите изисквания към продуктите и Наредба № РД- 02-20-1 от 5 февруари 2015 г. за условията и реда за влагане на строителни продукти в строежите на Република България и Техническата спецификация. Материалите се доставят с декларации, съгласно Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България.

(3) разходите по време на строителството за консумация на електроенергия, вода и други консумативи, необходими за изпълнение на СМР са за сметка на ИЗПЪЛНИТЕЛЯ.

(4) да опазва имуществото в и около обекта, както и да не допуска разрушаване на инженерната инфраструктура, други повреди и разрушения, замърсяване на околната среда, улици, тротоари и т.н. За вреди, причинени на лица или публично или частно имущество при или по повод СМР, отговорността е изцяло на ИЗПЪЛНИТЕЛЯ. Същият носи имуществена отговорност за причинени щети и пропуснати ползи от свои виновни действия или бездействия. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.

(5) да спазва изискванията на плана за безопасност и здраве, на основание НАРЕДБА №2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и мерките по опазването на околната среда, съгласно Закона за опазване на околната среда и Закона за управление на отпадъците и Предложението за изпълнение на поръчката.

(6) да открива за своя сметка, по искане на ВЪЗЛОЖИТЕЛЯ (в*приложимите случаи),* всички работи, които са закрити, без да е съставен акт обр.12.

(7) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

(8) да взема необходимите мерки за опазване на помещения на съществуващи сгради и пътищата, ползвани от него по време на строителството, за което носи пълна отговорност. Да организира и изпълнява всички появили се по време на строителството въпроси, свързани с временната организация на пътния трафик и съгласувания с другите заинтересовани страни и компетентните органи.

(9) да поддържа валидна застрахова за професионалната си отговорност по време на изпълнение на договора, съгласно разпоредбата на чл. 171 от ЗУТ и Наредба за условията и реда за задължително застраховане в проектирането и строителството за имуществена отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията му по настоящия договор на стойност не по-малка от стойността на договора, през цялото време на изпълнение на договора, като в едноседмичен срок преди изтичане на срока на валидност да представи нова застрахователна полица.

(10) да съхранява цялата строителна документация на обекта през целия срок за изпълнение на договора в съответствие с нормативните изисквания;

(11) да допуска на строителната площадка представители на ВЪЗЛОЖИТЕЛЯ.

(12) да спазва изискванията за опазване на околната среда по време на СРР/СМР и след приключването им, да събира и извозва редовно земни маси и строителните отпадъцина Депо за неопасни отпадъци - Харманлии да заплати съответните такси(по*сочени в техническата спецификация);*Да вземе всички мерки за предотвратяване на замърсяването с кал и други отпадъци на улиците и териториите, намиращи се в страни от строителната площадка и използвани за движение на автомобили и техника, свързани с изпълнение на поръчката, включително измиване с вода на улиците и автомобилите.

(13) при възникнали дефекти в извършените СМР в периода на гаранционния срок на същите, констатирани от ВЪЗЛОЖИТЕЛЯ, ИЗПЪЛНИТЕЛЯТ след получаване на Уведомително писмо се задължава да започне работа по отстраняване на същите без допълнително заплащане, в срок от 5 (пет) календарни дни.

(14) да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

(15) да осигури своевременно достатъчен брой изпълнителски персонал със съответстващи на предмета на поръчката и видовете СМР и дейности, квалификация и опит, гарантиращи качественото изпълнение на СМР.

(16) да осигури ежедневно техническо ръководство при извършване на СМР, от технически компетентни лица, назначени на трудов договор, за целия период на изпълнение на договора.

(17) за всички видове работи, подлежащи на закриване, да уведомява своевременно, ВЪЗЛОЖИТЕЛЯ и лицата упражняващи инвеститорски контрол, като осигури възможност за тяхното приемане и разрешаване на закриването, като приемането се отразява в съставените от ИЗПЪЛНИТЕЛЯ и двустранно подписани актове и протоколи за видове работи подлежащи на закриване.

(18) да осигури необходимите мерки и условия за извършването на работите -строително оборудване и механизация и персонал.

(19) да вземе всички мерки за предотвратяване на замърсяването с кал и други отпадъци на пътя и териториите, намиращи се в страни от строителната площадка и използвани за движение на автомобили и техника, свързани с изпълнение на поръчката, включително измиването им с вода.

(20) да уведомява своевременно писмено ВЪЗЛОЖИТЕЛЯ винаги, когато има опасност от забавяне или нарушение на изпълнението на строителството.

(21) да сключи договор/и за подизпълнение с посочените в офертата му подизпълнители в срок от 5 (пет) календарни дни от сключване на настоящия договор и да предостави копие на ВЪЗЛОЖИТЕЛЯ в 3-дневен срок. Този срок важи и в случай на включване на подизпълнител по време на изпълнение на договора, като в този случай следва да бъдат спазени условията на чл. 66, ал. 2, ал. 11 и ал. 12 от ЗОП. В случай на замяна на подизпълнител по време на изпълнение на договора ИЗПЪЛНИТЕЛЯТ следва да изпрати допълнителното споразумение за замяната на ВЪЗЛОЖИТЕЛЯ, в 3-дневен срок, заедно с доказателства, че са изпълнени условията по чл. 66, ал. 2 и 11 от ЗОП.

Чл. 10 **ИЗПЪЛНИТЕЛЯТ се** задължава:

(1) да уведомява ВЪЗЛОЖИТЕЛЯ за възникнали проблеми при изпълнението и за предприетите мерки за тяхното решаване.

(2) ИЗПЪЛНИТЕЛЯТ се задължава да спазва изискванията за защита на личните данни, съобразно разпоредбите на приложимото европейско и националнозаконодателство.

(3) ИЗПЪЛНИТЕЛЯТ и неговите служители трябва да запазят професионална тайна по време на изпълнение на Договора, както и след приключването му. В тази връзка, освен с предварителното писмено съгласие, ИЗПЪЛНИТЕЛЯТ и неговите служители не трябва да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на Договора.

(4) да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

Чл. 11 ИЗПЪЛНИТЕЛЯТ е длъжен да спазва законовите изисквания, свързани с предмета на поръчката, включително изискванията на законодателството на Европейската общност.

**VI.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 12 ВЪЗЛОЖИТЕЛЯТ има право:

(1) да оказва текущ контрол по изпълнението на работата. Контролът ще се осъществява от определени от ВЪЗЛОЖИТЕЛЯ длъжностни лица (или упълномощени консултанти), които ще подписват от негово име протоколите за извършените констатации.

(2) да иска от ИЗПЪЛНИТЕЛЯ да изпълни и предаде възложената работа в срок и без отклонения от поръчката.

(3) във всеки момент от изпълнението на договора да поиска информация за хода на изпълнението и да изисква некачествено изпълнените работи да бъдат отстранени или поправени своевременно, съгласно изискванията на нормативните документи, като допълнителните разходи в тези случаи са за сметка на ИЗПЪЛНИТЕЛЯ.

(4) да удържа от дължимите плащания на числените и предявени неустойки и/или санкции за неизпълнение.

(5) да откаже да приеме извършените работи при установяване на отклонения от качеството на извършените работи и/или на вложените основни и спомагателни материали, както и в случай, че изпълнените работи не са придружени от необходимите документи, сертификати и строителни книжа, или че са изпълнени в отклонение от договора.

(6) при възникнали дефекти в извършените СМР в периода на гаранционния срок на същите, да изиска дефектите да бъдат отстранени от ИЗПЪЛНИТЕЛЯ без допълнително заплащане.

(7) да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители или при включване на подизпълнител по време на изпълнение на договора (в приложимите случаи).

(8) да задържи цялата или съответна част от гаранцията за изпълнение при неизпълнение на клаузи от договора, от страна на ИЗПЪЛНИТЕЛЯ,

(9) да откаже заплащането:

1. на некачествено изпълнени услуги и СРР/СМР до отстраняването на недостатъците и дефектите, ако са отстраними;

2. на изпълнени СРР/СМР, за които не са представени изискващите се от нормативната уредба и от настоящия договор документи, вкл. за вложените материали и скритите работи, до тяхното представяне;

3. на изпълнени СРР/СМР, допълнително възникнали по вина на ИЗПЪЛНИТЕЛЯ;

4. на некачествено изпълнени СРР/СМР, ако недостатъците не могат да бъдат отстранени;

5. на некачествено изпълнени СРР/СМР, чиито дефекти са отстраними, но ИЗПЪЛНИТЕЛЯТ не извърши предписаната от лицата извършващи инвеститорски контрол и/или ВЪЗЛОЖИТЕЛЯ, поправка и/или не спази указания от тях начин за отстраняване на дефектите и/или определения срок за поправката.

6. ако строителната площадка не е почистена от строителни отпадъци и излишни земни маси - до почистването или има нарушени от ИЗПЪЛНИТЕЛЯ и невъзстановени подземни комуникации - до възстановяването им.

(10) Ако ИЗПЪЛНИТЕЛЯТ не отстрани недостатъците в определения срок, ВЪЗЛОЖИТЕЛЯТ има право да възложи отстраняването им на друго физическо или юридическо лице, като направените разходи, доказани със съответните документи, са за сметка на ИЗПЪЛНИТЕЛЯ, ВЪЗЛОЖИТЕЛЯТ може да приспадне разходите по тази алинея от стойността на междинното или окончателното плащане по настоящия договор.

(11) Да откаже смяната на ръководния състав и/или на член на персонала за изпълнение на строителството, поискана от ИЗПЪЛНИТЕЛЯ, ако лицето не отговаря на изискванията.

Чл. 13 ВЪЗЛОЖИТЕЛЯТ се задължава:

(1) да предостави достъп на ИЗПЪЛНИТЕЛЯ до строителната площадка за времето, предвидено за изпълнение на СРР/СМР - предмет на настоящия договор, и за реализиране целите по договора;

(2) да предостави на ИЗПЪЛНИТЕЛЯ в приложимите случаи своевременно всички налични документи, и/или информация и/или разрешителни, позволяващи изпълнението на предмета на настоящия договор;

(3) да съдейства за изпълнението на договорените работи, като своевременно решава всички технически проблеми, възникнали в процеса на работа, които са от неговата компетенция;

(4) да приеме в срок изпълнените работи;

(5) да заплати в договорените срокове и при условията на договора дължимите суми на ИЗПЪЛНИТЕЛЯ;

(6) да уведомява ИЗПЪЛНИТЕЛЯ писмено, чрез Уведомително писмо, при установяване на появили се в гаранционния срок дефекти;

(7) преди извършване на плащане към ИЗПЪЛНИТЕЛЯ, да извърши пълна документална проверка и проверка на място, за удостоверяване на извършеното на заявените за плащане дейности, на база сключения договор на ВЪЗЛОЖИТЕЛЯ с ИЗПЪЛНИТЕЛЯ и/или други приложими документи. Проверката се осъществява от представители на ВЪЗЛОЖИТЕЛЯ.

(8) ВЪЗЛОЖИТЕЛЯТ се задължава да спазва изискванията за защита на личните данни, съобразно разпоредбите на приложимото европейско и национално законодателство;

(9) ВЪЗЛОЖИТЕЛЯТ се задължава да участва в процеса по съставяне на актовете по време на изпълнение, приключване и отчитане на строителството.

VII. ГАРАНЦИЯ ЗА ИЗПЪЛНЕНИЕ И ГАРАНЦИОННИ УСЛОВИЯ

Чл. 14 (1) За обезпечаване изпълнението на настоящия договор ИЗПЪЛНИТЕЛЯТ представя гаранция за изпълнение в размер на 3% от прогнозната стойност на поръчката без ДДС в една от формите посочена в документацията.

(2) ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, вкл. при възникване на задължение на ИЗПЪЛНИТЕЛЯ за плащане на неустойки.

(3) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, равна на размера на начислените неустойки в настоящия договор, ако ИЗПЪЛНИТЕЛЯТ е надвишил срока за изпълнение.

(4) При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

(5) В случаите на усвояване от ВЪЗЛОЖИТЕЛЯ на суми от гаранцията за изпълнение на договора, ИЗПЪЛНИТЕЛЯТ е длъжен в срок до 10 работни дни да възстанови пълния размер на гаранцията.

(6) При липса на възражения по изпълнението на договора ВЪЗЛОЖИТЕЛЯТ освобождава гаранцията за изпълнение на настоящия договор в срок до 60 (шестдесет) дни след изтичане на срока по чл. 5, ал. 4 от договора.

(7) Ако ИЗПЪЛНИТЕЛЯТ не възстанови размера на гаранцията в горепосочените случаи, ВЪЗЛОЖИТЕЛЯТ има право да прекрати с едностранно волеизявление и без предизвестие този договор и да задържи останалия размер на предоставената гаранция за изпълнение.

(8) В случай, че е представена банковата гаранция и срока й изтича, преди пълното уреждане на отношенията на страните по този договор, ВЪЗЛОЖИТЕЛЯТ има право да поиска удължаване на срока и/или изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(9) При претенции на трети засегнати лица към ВЪЗЛОЖИТЕЛЯ по повод понесени вреди, причинени виновно от действията или бездействията на ИЗПЪЛНИТЕЛЯ, ВЪЗЛОЖИТЕЛЯТ има право да ползва гаранцията за изпълнение заудовлетворяването им или да я задържи до доказване на основателността им от компетентните органи.

(10) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

(11) ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение и лихва за причинени вреди и/или пропуснати ползи за срока на задържане на гаранцията за добро изпълнение.

(12) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

Чл. 15 (1) Изпълнителя (или всяко едно физическо или юридическо лице - член на обединението в случай, че ИЗПЪЛНИТЕЛЯТ е обединение) се задължава да отстранява за своя сметка скритите недостатъци и появилите се впоследствие дефекти от изпълненото СРР/СМР в гаранционните срокове, които съгласно офертата(Техническото предложение) не могат да бъдат по-малки от минималните гаранционни срокове по НАРЕДБА № 2 от 31,07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Страните по договора договарят гаранционен срок заизпълнените СРР/СМР........................ години, считано от датата на завършване на изпълнението на поръчката, в съответствие с Техническото предложение на ИЗПЪЛНИТЕЛЯ и действащата нормативна уредба.

(2) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. ИЗПЪЛНИТЕЛЯТ е длъжен да организира материални и човешки ресурси и да започне работа за отстраняване на дефектите в срок 5 (пет) календарни дни, като фактическото отстраняване следва да се осъществи в минималния технологично необходим срок. След отстраняването ИЗПЪЛНИТЕЛЯТ предава обекта почистен и в добро естетическо състояние с минимални следи от осъществените СРР/СМР по рекламацията. Влаганите материали при отстраняване на дефектите следва да отговарят на изискванията към материалите по настоящия договор.

(3) ИЗПЪЛНИТЕЛЯТ не може да откаже отстраняването на възникнали дефекти в изпълненото СРР/СМР, като се позовава на некачествени материали или изтекъл срок на годност на вложените материали,

(4) В случай че ИЗПЪЛНИТЕЛЯТ не предприеме действия за отстраняване на дефектите и недостатъците, констатирани в гаранционния срок, и/или не ги отстрани в съгласуван с ВЪЗЛОЖИТЕЛЯ срок, ВЪЗЛОЖИТЕЛЯТ може да възложи отстраняването им на друго физическо или юридическо лице, като направените разходи, доказани със съответните документи са за сметка на ИЗПЪЛНИТЕЛЯ.

(5) При отказ на ИЗПЪЛНИТЕЛЯ да заплати разходите за отстраняването на дефектите и/или недостатъците, ВЪЗЛОЖИТЕЛЯТ заплаща разноските по отстраняването им от гаранцията за изпълнение на договора.

**VIII.КОНТРОЛ И УКАЗАНИЯ**

Чл. 16 Контролът по изпълнението на строително-монтажните работи щесеосъществява от ВЪЗЛОЖИТЕЛЯ и определени от него лица в качеството имнаинвеститорски контрол. В изпълнение на правомощията им, предписаниятасазадължителни за ИЗПЪЛНИТЕЛЯ, доколкото не пречат на неговата самостоятелност,неса в противоречие с действащата нормативна уредба, и не излизат извън рамкитена поръчката, очертани с този договор.

**IX. НЕИЗПЪЛНЕНИЕ, ОТГОВОРНОСТ И САНКЦИИ**

Чл. 17. ИЗПЪЛНИТЕЛЯТ носи отговорност за:

1. Изпълнението на строежа в съответствие с издадените строителни книжа и с изискванията на чл. 169, ал. 1, ал.З от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;

2. Изпълнението на СРР/СМР с материали, изделия, продукти и други в съответствие със съществените изисквания към строежите;

3. Изготвянето и съхраняването на документацията по изпълнението на строежа, съгласно изискванията на ЗУТ;

4. Съхраняването и предоставянето при поискване от контролен орган на строителните книжа и заповедната книга на строежа по чл. 170, ал. 3 от ЗУТ;

5.Уреждане на трудово-правните отношения с целия персонал, ангажиран с изпълнение на поръчката, в съответствие с изискванията на българското законодателство,

6. ИЗПЪЛНИТЕЛЯТ отговаря за действията на трети лица, допуснати от него до обекта (без контролните органи), като за свои действия.

7. За всички действия или бездействия на своите работници и служители.

8. За всички действия или бездействия на своите доставчици.

9. За безопасността на работници и служителите изпълняващи своите служебни/трудови задължения на обекта.

10. За загуба или нанесена вреда на каквото и да било имущество, в следствие на изпълнение предмета на договора през времетраене на строителни работи.

11. ИЗПЪЛНИТЕЛЯТ носи пълна отговорност за изпълнение на възложените СМР/СРР от датата на започването до датата на завършване на СМР/СРР, както и риска от погиване или повреждане на строителните материали и/или строителна техника, механизация и оборудване, настъпили в резултат на случайно събитие или виновни действия на трети лица.

Чл. 18 При забава в плащането на дължимата парична сума, ВЪЗЛОЖИТЕЛЯТ дължи обезщетение по реда на чл. 86 от Закона за задълженията и договорите.

Чл. 19 При забава за завършване и предаване на СРР/СМР по настоящия договор в срок, ИЗПЪЛНИТЕЛЯТ дължи неустойка в размер на 0.5% (нула цяло и пет десети процента) от общата цена без ДДС по чл. 2, ал. 1 от този договор, за всеки просрочен ден, но не повече от 10 % (десет процента) от стойността без ДДС.

Чл. 20 (1) При пълно неизпълнение на възложената работа, ИЗПЪЛНИТЕЛЯТ дължи неустойка в размер на стойността по този договор по чл. 2, ал. 1.

(2) При некачествено извършени СМР, които не могат да бъдат поправени освен възможностите предвидени в чл. 265 от Закона за задълженията и договорите, ИЗПЪЛНИТЕЛЯТ дължи и неустойка в двоен размер от стойността на некачествено извършените СМР.

(3) При частично изпълнение и/или лошо изпълнение на СМР по предмета на настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30 % от прогнозната стойността без ДДС, посочена в чл. 2, ал. 1 от договора. Сумата на неустойката се удържа от ВЪЗЛОЖИТЕЛЯ при извършване на междинното или окончателното плащания.

(4) Ако недостатъците констатирани при приемането на СРР/СМР или в гаранционните срокове по договора не бъдат отстранени в договорения срок от страна на ИЗПЪЛНИТЕЛЯ, същият дължи неустойка в удвоения размер на разноските за отстраняване на недостатъците.

(5) При неизпълнение на други задължения по договора ИЗПЪЛНИТЕЛЯТ дължи неустойка в размер на 500 (петстотин) лв., за всяко констатирано нарушение. Сумата на неустойката се удържа от ВЪЗЛОЖИТЕЛЯ при извършване на междинното или окончателното плащания.

Чл. 21 Изплащането на неустойката не лишава изправната страна от правото да търси реално изпълнение и обезщетение за претърпени вреди.

**X.ФОРСМАЖОРНИ ОБСТОЯТЕЛСТВА**

Чл. 22 Форсмажорно събитие (непреодолима сила) по смисъла на този договор е всяко непредвидимо или непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно и което съществено затруднява изпълнението по начин и в степен, че реализирането на задължението, въпреки „непреодолимата сила" противоречи на справедливостта и добросъвестността.

Чл. 23 Не представлява „непреодолима сила" събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства.

Чл. 24 (1) Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие, чрез подписването на Акт, обр. 10 за спиране на строителството. Клаузата не засяга права или задължения на страните, които са възникнали и са били дължими преди настъпването на форсмажорното събитие.

(2) Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

(3) Ако форсмажорно събитие е възпрепятствало ИЗПЪЛНИТЕЛЯ да осъществи

дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

(4) Страните не носят отговорност една спрямо друга по отношение на вреди, претърпени като последица от форсмажорно събитие.

(5) През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

Чл.25 Страните възобновяват (с Акт, обр. 11 за възобновяване на строителството) изпълнението на задълженията си по настоящия договор веднага, щом е възможно след отпадане на форсмажорното събитие.

**XI. НОСЕНЕ НА РИСКА**

Чл. 26 Рискът от случайно погиване или повреждане на извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на достъп до строителната площадка за изпълнение на СРР/СМР/от момента на започване на работите по договора до съставянето на Констативен акт за установяване годността за приемане на строежа *(Приложение №15 към чл. 7, ал. Зу т. 15 от Наредба № 3 от 31 юли 2003 г. за съставяне на актове и протоколи по време на строителството).*

**ХII. ПРЕКРАТЯВАНЕ НА ДОГОВОРА**

Чл. 27.(1) Действието на този договор се прекратява:

1. с изтичане срока на договора;

2. с изпълнението на всички задължения на страните;

3. по взаимно съгласие между страните, изразено в писмена форма;

4. при незапочване на строителството в едномесечен срок от датата на сключване на договора.

5. по преценка на ВЪЗЛОЖИТЕЛЯ, когато след започване на работа и на всеки последващ етап от изпълнението на обекта, се установи/ят:

а) че има несъответствие с предложението за изпълнение на поръчката.

б) други отклонения от предвидените в договора ангажименти.

6. в случаите на чл. 118, ал. 1 от ЗОП;

7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

8. От страна на ВЪЗЛОЖИТЕЛЯ, ако ИЗПЪЛНИТЕЛЯТ не изпълни част или целия обем на поръчката, с едноседмично писмено предизвестие.

9. В други случаи предвидени в закон;

(2) В случаите на ал. 1, т.4 за незапочване на работата се счита непредприемането на действия за започване на СМР по настоящия договор. На 15-тия ден, ВЪЗЛОЖИТЕЛЯТ се задължава да уведоми ИЗПЪЛНИТЕЛЯ за незапочването или изоставането. Ако до 30-тия ден ИЗПЪЛНИТЕЛЯТ не започне изпълнението, ВЪЗЛОЖИТЕЛЯТ предприема действия по прекратяване на договора. Прекратяването на договора става едностранно от страна на ВЪЗЛОЖИТЕЛЯ, който изготвя протокол с установяване на незапочването на дейността или започването на частични дейности в драстично отклонение с технологичния процес на изпълнение/норми и настоящия договор. Договорът се прекратява само с уведомяването на ИЗПЪЛНИТЕЛЯ след изтичането на едномесечния срок от датата на сключване на договора и се счита за прекратен от момента на достигане на уведомяването до ИЗПЪЛНИТЕЛЯ.

(3) В случаите на ал, 1, т. 5 ВЪЗЛОЖИТЕЛЯТ дава 15 дневен срок на ИЗПЪЛНИТЕЛЯ да приведе изпълнението на обекта в съответствие с поетите ангажименти и ако в този срок ИЗПЪЛНИТЕЛЯТ не приведе обекта в състояние, съобразно поетите ангажименти, ВЪЗЛОЖИТЕЛЯТ може да прекрати договора с едностранно уведомление. Договорът се счита за прекратен от момента на получаване на уведомлението от ИЗПЪЛНИТЕЛЯ.

(4) В случаите на ал. 2 и ал. 3 от настоящия член, ВЪЗЛОЖИТЕЛЯТ може и да не прекрати договора, ако прецени и ИЗПЪЛНИТЕЛЯТ докаже, че временните отклонения и междинното забавяне могат да бъдат преодолени и крайният срок ще бъде спазен, както и качественото и количествено изпълнение на обекта на договора. Във всички случаи обаче, ВЪЗЛОЖИТЕЛЯТ си запазва правото на преценка и може да прекрати договора по реда на ал. 2 и ал. 3 на настоящия член, независимо от обосновката на ИЗПЪЛНИТЕЛЯ.

Чл. 28 (1) ВЪЗЛОЖИТЕЛЯТ може да прекрати договора едностранно без предизвестие в следните случаи:

1. при виновна забава на изпълнението от страна на ИЗПЪЛНИТЕЛЯ с повече от 10 (десет) дни;

2. ИЗПЪЛНИТЕЛЯТ ползва подизпълнител, без да е декларирал това в офертата си;

3. при започване на процедура по ликвидация на ИЗПЪЛНИТЕЛЯ;

4. при откриване на производство по обявяване в несъстоятелност на ИЗПЪЛНИТЕЛЯ;

5. при системно неизпълнение на задължения по договора от страна на ИЗПЪЛНИТЕЛЯ;

(2) ВЪЗЛОЖИТЕЛЯТ може да прекрати договора едностранно с 3-дневно предизвестие, без дължими неустойки и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на договора.

Чл. 29 При прекратяване действието на договора, ИЗПЪЛНИТЕЛЯТ в срок от 2 (два) работни дни е длъжен да напусне строителната площадка, след като предприеме всички действия, необходими за обезопасяването на обекта и предаде на ВЪЗЛОЖИТЕЛЯ всички документи, свързани с изпълнението на СМР, в това число

изготвените от ИЗПЪЛНИТЕЛЯ, както и всички стоки и материали, доставени и заплатени от ВЪЗЛОЖИТЕЛЯ.

Чл. 30 Ако ИЗПЪЛНИТЕЛЯТ е изпълнил част от работата и тя е полезна за ВЪЗЛОЖИТЕЛЯ, последният дължи парична сума съответна на изпълнението.

Чл. 31 При прекратяване изпълнението на поръчката от страна на ВЪЗЛОЖИТЕЛЯ поради недостиг на финансови средства или по други обективни причини, същият дължи на ИЗПЪЛНИТЕЛЯ стойността на изпълнените до момента на прекратяването работи, без да дължи неустойка на ИЗПЪЛНИТЕЛЯ.

**XIII. СПЕЦИФИЧНИ УСЛОВИЯ**

Чл. 32 (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Държавни органи по силата на нормативни актове и разпоредби.

Чл. 33 (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

(3) Когато препятствията са по независещи и от двете страни причини, разноските по отстраняването на препятствията се поемат поравно.

Чл. 34 Отделните клаузи от настоящия договор се тълкуват в съответствие със законите и действащите в Република България разпоредби, като всички действащи и влезли в сила нормативни актове, след подписване на настоящия договор, имат задължителна сила за страните.

Чл. 35 Нищожността на някоя клауза от настоящия договор не води до нищожност на друга клауза или на договора като цяло.

Чл. 36 Настоящият договор не може да бъде променян или допълван, освен по изключение при спазване на условията на ЗОП.

Чл. 37 Всички допълнително възникнали въпроси след подписването на договора и свързани с неговото изпълнение ще се решават от двете страни в духа на добрата воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП и предходния член от настоящия договор.

Чл. 38 Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред

компетентния съд на територията на Република България по реда на Гражданския процесуален кодекс.

Чл. 39 Всяка от страните по договора трябва да изпълнява задълженията си по него точно и добросъвестно, съобразно изискванията на закона и да не пречи на другата страна да изпълнява своите задължения по същия начин.

Чл. 40 (1) Всички съобщения, предизвестия и нареждания, свързани с изпълнението на този договор и разменяни между страните по него са валидни, когато са изпратени на езика на договора писмено, чрез препоръчана поща /с обратна разписка/, по факс, електронна поща или предадени чрез куриер срещу подпис на приемащата страна.

(2) За целите на настоящия договор, данните на страните са, както следва: 1.3а ВЪЗЛОЖИТЕЛЯ:

Адрес за кореспонденция: гр.Симеоновград, пл.”Шейновски” № 3

Тел.: ……………….

Факс: ……………………….

Ел. поща: ………………………

2. За ИЗПЪЛНИТЕЛЯ:

Адрес за кореспонденция:.....................................

Тел.:................................................................

Факс:...............................................................

Ел. поща:..............................................................

(3) За дата на уведомлението се счита:

1. датата на предаването - при лично предаване на уведомлението;

2. датата на пощенското клеймо на обратната разписка - при изпращане по пощата;

3. датата на доставка, отбелязана върху куриерската разписка - при изпращане по куриер;

4. датата на приемането - при изпращане по факс;

5. датата на постъпване в ел. система - при изпращане по електронна поща.

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация /и на посочените лица за контакт/. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация /и на посочените лица за контакт/.

Чл. 41 (1) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

(3) За дата на съобщението се смята:

- датата на предаването - при ръчно предаване на съобщението срещу подпис от страна на упълномощено лице;

-датата на пощенското клеймо на обратната разписка - при изпращане по пощата;

- датата на приемането - при изпращане по факс.

Чл. 42 За неуредените в настоящия договор въпроси се прилагат разпоредбите на действащото законодателство на Република България.

Чл. 43 Нито една от страните няма право да прехвърля правата и задълженията, произтичащи от този договор, на трета страна.

Неразделна част от настоящия договор са следните приложения:

1. Техническа спецификация на ВЪЗЛОЖИТЕЛЯ;

2. Техническо предложение;

3. Ценово предложение на ИЗПЪЛНИТЕЛЯ.

Настоящият договор се изготви и подписа в 3 (три) еднообразни екземпляра - 2 (два) за ВЪЗЛОЖИТЕЛЯ и 1 (един) за ИЗПЪЛНИТЕЛЯ.

**ВЪЗЛОЖИТЕЛ: ЗА ИЗПЪЛНИТЕЛЯ:**

**КМЕТ НА ОБЩИНА СИМЕОНОВГРАД: \_\_\_\_\_\_\_\_\_\_\_\_\_\_\_\_\_\_\_**

**(........................................)**

**ГЛ. СЧЕТОВОДИТЕЛ:**

**\_\_\_\_\_\_\_\_\_\_\_\_\_\_\_\_\_**

**(……………………)**

**СЪГЛАСУВАЛ:**

**\_\_\_\_\_\_\_\_\_\_\_\_\_\_\_\_\_**